Γεγονότα Ιανουαρίου 2010

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2010, συνοδευόμενα από τις πηγές μέσω των οποίων μεταδόθηκαν. 

## 1η Ιανουαρίου
* Από τον Νότιο Ειρηνικό ως την Αμερική και τα νησιά Σαμόα, ο κόσμος υποδέχεται με πανηγυρισμούς το νέο έτος αλλά και τη νέα δεκαετία. (INT, με πληροφορίες από BBC)
* Η Ισπανία αναλαμβάνει για ένα εξάμηνο την προεδρία του Ευρωπαϊκού Συμβουλίου. (VOA News)
* Τουλάχιστον 95 άνθρωποι χάνουν τη ζωή τους και περισσότεροι από 100 τραυματίζονται σε επίθεση αυτοκτονίας στη διάρκεια αγώνα πετοσφαίρισης στο Λάκι Μαρουάτ, στα βορειοδυτικά του Πακιστάν. (Express India) 
* Η Κίνα και η Ένωση των Χωρών της Νοτιοανατολικής Ασίας (ASEAN) εγκαινιάζουν τη μεταξύ τους Περιοχή Ελεύθερου Εμπορίου. (''New York Times'') (Xinhua)
* Τίθεται σε ισχύ η ολική απαγόρευση του καπνίσματος σε κλειστούς δημόσιους χώρους στην Πρώην Γιουγκοσλαβική Δημοκρατία της Μακεδονίας. (Ελευθεροτυπία)

## 2 Ιανουαρίου
* Τουλάχιστον 10 άτομα σκοτώνονται σε επεισόδια στον Νίγηρα μετά την επίθεση αγνώστων στην παραμεθόριο με το Μάλι. (Εξπρές)
* Ο νεότερος παίκτης του σκάκι που φιγουράρει στην πρώτη θέση στον κόσμο με βάση τις βαθμολογίες της FIDE γίνεται ο Νορβηγός Μάγνους Κάρλσεν, σε ηλικία 19 ετών. (TIME)  (Chessbase)
* Ανακαλύπτονται από αποστολή στην Ανταρκτική τα συντρίμμια του πρώτου αεροσκάφους που έφτασε στην ήπειρο. Πρόκειται για ένα αεροσκάφος Vickers που ανήκε στον εξερευνητή Ντάγκλας Μόουσον. (Reuters)
* Σκοτώνεται από πυροβολισμούς της δανικής αστυνομίας ένας 27χρονος Σομαλός έπειτα από εισβολή του στην οικία του γελοιογράφου Κουρτ Βέστεργκααρντ (*Kurt Westergaard*), ο οποίος προκάλεσε αντιδράσεις σε ορισμένους ανθρώπους για τη δημοσίευση σκίτσων του Μωάμεθ στον Τύπο. (Sky News)

## 3 Ιανουαρίου
* Στη Βραζιλία από τις πρόσφατες κατολισθήσεις λάσπης στο Ρίο ντε Τζανέιρο και αλλού σκοτώνονται περισσότερα από 70 άτομα. (BBC)
* Ο στρατός της Ερυθραίας ισχυρίζεται ότι σκοτώθηκαν 10 Αιθίοπες στρατιώτες και 2 ακόμα αιχμαλωτίστηκαν έπειτα από ένοπλη επίθεση στα σύνορα των δύο χωρών. (TVNZ)
* Οι ΗΠΑ και το Ηνωμένο Βασίλειο κλείνουν τις πρεσβείες τους στην Υεμένη, επικαλούμενες απειλές της Αλ Κάιντα. (CNN) 
* Επικυρώνεται από το Ανώτατο Δικαστήριο του Περού η κάθειρξη 25 ετών που επεβλήθη στον πρώην πρόεδρο Αλμπέρτο Φουχιμόρι, ο οποίος έχει καταδικαστεί για μαζικές παραβιάσεις των ανθρωπίνων δικαιωμάτων. (Andina) (AFP) (RTT News)
* Από μετωπική σύγκρουση δύο αμαξοστοιχιών κοντά στην πόλη Μπιλετζίκ της βορειοδυτικής Τουρκίας με απολογισμό 1 νεκρό και τουλάχιστον 4 τραυματίες. (''Hürriyet'')

## 4 Ιανουαρίου
* Τουλάχιστον 500 οικίες καταστρέφονται έπειτα από σεισμική δόνηση στα Νησιά του Σολομώντα μεγέθους 7,2 της κλίμακας Ρίχτερ. (''Washington Post'')
** Ο αριθμός των ανθρώπων που αναγκάστηκαν να εγκαταλείψουν τις εστίες τους ξεπερνά τους 1000. (Time Magazine)
* Η Κυβέρνηση της Σερβίας μηνύει την Κροατία κατηγορώντας την για γενοκτονία ενώπιον του Διεθνούς Ποινικού Δικαστηρίου. (B92) 
* Σφοδρές χιονοπτώσεις πλήττουν την Κίνα και την Κορέα, οι χειρότερες εδώ και 60 χρόνια. (''People's Daily'') (''Korea Times'')
* Εγκαινιάζεται ο ψηλότερος ουρανοξύστης στον κόσμο, στο Ντουμπάι, ο οποίος έχει ύψος 828 μέτρων. (Εξπρές)
* Καλύτερη ταινία του 2009 αναδεικνύεται το *[[The Hurt Locker]]* στην απονομή των βραβείων της Ένωσης Κριτικών των ΗΠΑ. (Τα Νέα)

## 5 Ιανουαρίου
* Η κυβέρνηση της Υεμένης εξαπολύει επιθέσεις εναντίον μαχητών της Αλ Κάιντα σε τρεις επαρχίες. (Al Jazeera) (''Times of India'')
** Επαναλειτουργεί η αμερικανική πρεσβεία της Υεμένης. (CNN)
* Ο Πρόεδρος της Ισλανδίας Όλαφουρ Ράγκναρ Γκρίμσον ανακοινώνει σε τηλεοπτικό του διάγγελμα τη διεξαγωγή δημοψηφίσματος για την αποπληρωμή χρεών προς Βρετανία και Ολλανδία, ασκώντας βέτο στην πρόσφατη έγκριση του κοινοβουλίου. (BBC) (RTÉ) (Iceland Review)
* Το Παγκόσμιο Επισιτιστικό Πρόγραμμα διακόπτει τις επιχειρήσεις του στη νότια Σομαλία εξαιτίας της συνεχώς αυξανόμενης αστάθειας στη χώρα. (Bloomberg) (Xinhua)

## 6 Ιανουαρίου
* Στην Ιαπωνία παραιτείται για λόγους υγείας ο υπουργός οικονομικών Χιροχίσα Φούτζι σε ηλικία 77 ετών. (Kyodo)
* Γίνεται γνωστό ότι συνελήφθη στην Υεμένη ένας τοπικός ηγέτης της Αλ Κάιντα. (Εξπρές)
* Κύμα ψύχους συνεχίζεται στην Ευρώπη με χαρακτηριστικό τα ακραία καιρικά φαινόμενα και τις ακυρώσεις πτήσεων σε αεροδρόμια. Στους 122 ανέρχονται οι νεκροί στην Πολωνία και σε 7 τα θύματα χιονοστιβάδων στην Ελβετία. Τη χειρότερη κακοκαιρία τις δύο τελευταίες δεκαετίες με σφοδρές χιονοπτώσεις ζει και η Βρετανία. (BBC)
* Εγκαινιάζεται ο αγωγός μεταφοράς φυσικού αερίου Νταουλεταμπάντ-Σαλίπ Γιαρ, ανάμεσα στο Τουρκμενιστάν και στο Ιράν. (Press TV) (Channel News Asia) 
* Η Λαϊκή Δημοκρατία της Κίνας γίνεται η πρώτη χώρα στον κόσμο σε εξαγωγές, αφήνοντας δεύτερη τη Γερμανία. (''The Wall Street Journal'')
* Ο επιστήμονας πληροφορικής Φαμπρίς Μπεγιάρ ισχυρίζεται ότι ανακάλυψε και πέτυχε νέο ρεκόρ υπολογισμού της μαθηματικής σταθεράς πι, υπολογίζοντας σχεδόν 2,7 τρισεκατομμύρια ψηφία που ακολουθούν μετά το 3,14. (''The Times of India'') (Το Βήμα)

## 7 Ιανουαρίου
* Οι ΗΠΑ εγκρίνουν τις πωλήσεις όπλων προς την Ταϊβάν, παρά τις αντιδράσεις της Κίνας.(Radio Taiwan International)
* Οι υπηρεσίες αρωγής προειδοποιούν για την αναζωπύρωση της βίας στο Νότιο Σουδάν καθώς σε νέες εθνοτικές συγκρούσεις έχασαν τη ζωή τους 140 άνθρωποι.(Xinhua) (''Khaleej Times'') 
* Το Νεπάλ αρχίζει να απολύει από τον στρατό παιδιά που πολεμούσαν στο πλευρό των Μαοϊκών ανταρτών, στα πλαίσια της διαδικασίας για την εθνική συμφιλίωση.(Reuters) (''The Rising Nepal'') 

## 8 Ιανουαρίου
* Ο προσωρινός αρχηγός της χούντας στη Γουινέα Σεκουμπά Κονατέ ασθενεί και μεταφέρεται αεροπορικώς στη Σενεγάλη.
(Reuters South Africa) 
* Το κοινοβούλιο στην Πορτογαλία εγκρίνει νομοσχέδιο για τη νομιμοποίηση του γάμου μεταξύ ατόμων του ιδίου φύλου. (CBC) (RTÉ) (Deutsche Welle)
* Η Κίνα γίνεται η πρώτη στον κόσμο αγορά αυτοκινήτων. (Reuters)
* Φθάνει στη Μόσχα πτήση από τη Γεωργία, για πρώτη φορά από τον πόλεμο του 2008. (RIA Novosti) (''China Daily'')
* Δύο νεκροί και αρκετοί τραυματίες είναι ο απολογισμός της επίθεσης στην Αγκόλα από ενόπλους σε λεωφορείο σε βάρος της εθνικής ομάδας ποδοσφαίρου του Τόγκο. (ESPN)  

## 9 Ιανουαρίου
* Σεισμός μεγέθους 6,5 βαθμών της κλίμακας Ρίχτερ προκαλεί υλικές ζημιές και τοπικές διακοπές ρεύματος στη Γιουρίκα της Καλιφόρνια. (CNN)
* Το Δημοκρατικό Προοδευτικό Κόμμα της αντιπολίτευσης της Ταϊβάν κερδίζει και τις τρεις έδρες στις επαναληπτικές βουλευτικές εκλογές. (''Taiwan News'')  (Radio Television Hong Kong)  (Reuters India)
* Από έκρηξη βόμβας έξω από τη Βουλή των Ελλήνων στην Αθήνα δεν σημειώνονται τραυματισμοί. (CNN) (China Radio International) 
* Ο πρόεδρος της Βενεζουέλας Ούγκο Τσάβες ανακοινώνει την υποτίμηση του εθνικού νομίσματος, του μπολίβαρ, για πρώτη φορά από το 2005, κατά 17% με 50%. (Al Jazeera)

## 10 Ιανουαρίου

* Νικητής των προεδρικών εκλογών στην Κροατία στον δεύτερο γύρο αναδεικνύεται ο σοσιαλδημοκράτης Ίβο Γιοσίποβιτς με 60,3% των ψήφων έναντι 39,7% για τον Μίλαν Μπάντιτς. (Deutsche Welle) (Al Jazeera) (BBC)
* Η Κίνα επίσημα ξεπερνά τη Γερμανία και γίνεται η πρώτη χώρα στον κόσμο σε εξαγωγές. (Xinhua)
* Από σύγκρουση λεωφορείου με φορτηγό σε δρόμο της Σαχάρας στην επαρχία Γκαρντάια της Αλγερίας, χάνουν τη ζωή τους 15 άτομα και ισάριθμα τραυματίζονται. (Press TV) (Reuters)
* Σε δημοψήφισμα για περισσότερη αυτονομία από τη Γαλλία οι ψηφοφόροι στη Μαρτινίκα και στη Γαλλική Γουιάνα ψηφίζουν αρνητικά. (Νοοz.gr)

## 11 Ιανουαρίου
* Ο ΓΓ των Ηνωμένων Εθνών Μπαν Κι-μουν σκιαγραφεί επτά προτεραιότητες για το 2010 και ζητά για ανανεωμένο ενδιαφέρον με σκοπό τη βιώσιμη ανάπτυξη, καθώς επίσης τον τερματισμό της φτώχειας, των ασθενειών και της πείνας. (UN News Centre) (Sudan Tribune) 
* Η Κίνα προχωρεί σε δοκιμή αντιβαλλιστικού πυραύλου. (SINA News) 
* Ο επικεφαλής επί υγειονομικών θεμάτων του Συμβουλίου της Ευρώπης, Βόλφγκανγκ Βόνταργκ, ισχυρίζεται ότι η επιδημία γρίπης του 2009 ήταν μια "ψεύτικη πανδημία", σκηνοθετημένη από τις φαρμακευτικές εταιρείες με σκοπό την πώληση φαρμάκων. (''The Sun'') 
* Παραιτείται προσωρινά ο ανώτερος υπουργός της Βόρειας Ιρλανδίας, Πίτερ Ρόμπινσον και παραδίδει τις εξουσίες του στον Αρλίν Φόστερ, έπειτα από πρόσφατο ερωτικό σκάνδαλο στο οποίο ενεπλάκη η 60χρονη σύζυγός του, η οποία διατηρούσε ερωτικές σχέσεις με άνδρα ηλικίας 19 ετών. (Καθημερινή)
* Η Βόρεια Κορέα προτείνει μια νέα ειρηνευτική συμφωνία, σε αντικατάσταση της συνθήκης με την οποία τερματίστηκε ο Πόλεμος της Κορέας. (Yonhap) 
* Αιγύπτιοι αρχαιολόγοι ανακάλυψαν τάφους εργατών για την κατασκευή των μεγάλων πυραμίδων, οι οποίοι δείχνουν ότι οι κατασκευαστές δεν ήταν σκλάβοι αλλά έμμισθοι εργάτες. (Σημερινή)

## 12 Ιανουαρίου
thumb|Ισχυρότατος σεισμός ισοπέδωσε την Αϊτή.
* Σεισμός μεγέθους 7,3 βαθμών της κλίμακας Ρίχτερ πλήττει την Αϊτή. Ο αριθμός των θυμάτων υπολογίζεται γύρω στα 100.000.(CTV)  (USGS)
* Αθωώνεται έπειτα από έρευνα των Ηνωμένων Εθνών ο πρόεδρος της Γουατεμάλας Άλβαρο Κολόμ που κατηγορήθηκε για τη δολοφονία ενός δικηγόρου. Η απόφαση αναφέρει ότι ο δικηγόρος είχε σκηνοθετήσει τη δολοφονία του. (Al-Jazeera) 
* Την πιο θερμή νύχτα από το 1902 ζει η Αυστραλία, καθώς κύμα καύσωνα ενσκήπτει στη χώρα. (Xinhua) (IBN Live) 
* Ο πρόεδρος της Νιγηρίας Ουμάρου Γιαρ Αντούα παραχωρεί την πρώτη του συνέντευξη στις ειδήσεις του BBC, από τότε που εισήχθη σε νοσοκομείο στη Σαουδική Αραβία. (BBC) (''Vanguard'')
* Η Χιλή γίνεται η πρώτη χώρα στη Νότια Αμερική που καθίσταται μέλος του Οργανισμού Οικονομικής Συνεργασίας και Ανάπτυξης (ΟΟΣΑ). (''Santiago Times'')
* Η "περίεργη συμπεριφορά" ενός νυκτόβιου γρύλου που απαθανατίστηκε να γονιμοποιεί ένα λουλούδι στη Ρεουνιόν, προκαλεί το ενδιαφέρον των επιστημόνων. Χαρακτηριστικό είναι ότι ως τώρα η κοινή εικόνα ήταν οι γρύλοι να καταστρέφουν τα άνθη. (''New Scientist'')

## 13 Ιανουαρίου
* Η Τουρκία απειλεί να ανακαλέσει τον πρεσβευτή της στο Ισραήλ αναφορικά με μια διένεξη που ξέσπασε με πρωταγωνιστή τον Τούρκο πρεσβευτή στη χώρα. (Reuters) (''Ha'aretz'') (''Today's Zaman'')
* Ο Πάπας Βενέδικτος ΙΣΤ' συναντά και συγχωρεί τη γυναίκα που του επιτέθηκε την παραμονή των Χριστουγέννων του 2009 κατά τη διάρκεια της λειτουργίας. (''The Times'')  (Catholic News Agency) (Adnkronos)
* Το Εφετείο στο Κίεβο κατηγορεί τον Ιωσήφ Στάλιν και άλλους ηγέτες της πρώην Σοβιετικής Ένωσης και της Σοβιετικής Ουκρανίας για την οργάνωση του μαζικού λιμού της περιόδου 1932-1933. (Kyiv Post) (RIA Novosti) (RT)
* Ο αρχηγός της χούντας στη Γουινέα, Μουσά Νταντίς Καμαρά, φθάνει στην Μπουρκίνα Φάσο έπειτα από νοσηλεία του στο Μαρόκο. (''Times LIVE'')

## 14 Ιανουαρίου
* Στο χειρότερο τροχαίο δυστύχημα στην ιστορία της Παπούα Νέας Γουινέας, σκοτώνονται 40 άνθρωποι σε μετωπική σύγκρουση δύο λεωφορείων. (''The National'') 
* Στη διάρκεια θρησκευτικού φεστιβάλ στη Δυτική Βεγγάλη της Ινδίας, επτά άτομα χάνουν τη ζωή τους από πανικό και ποδοπατήματα. (Press TV)
* Στη Βενεζουέλα ο πρόεδρος Ούγκο Τσάβες αναστρέφει μερικώς την απόφαση που έλαβε την προηγούμενη ημέρα για παροχή ηλεκτρικής ενέργειας με δελτίο, λέγοντας ότι έχει "ανεπιθύμητα αποτελέσματα" για τον πληθυσμό. (''El Universal'')  
* Ο πρόεδρος της Μογγολίας Τσαχιάγκιϊν Ελμπεγκντόρζ ανακοινώνει ένα μορατόριουμ στη θανατική ποινή και ζητά την κατάργησή της.(Al Jazeera) (''China Daily'')
* Σε βομβιστική επίθεση αυτοκτονίας που πλήττει αγορά στην επαρχία Ορουζγκάν του Αφγανιστάν σκοτώνονται 20 άνθρωποι. (BBC)

## 15 Ιανουαρίου
thumb|Η ηλιακή έκλειψη όπως φάνηκε από την Κεντροαφρικανική Δημοκρατία.
* Ο Πρόεδρος της Τυνησίας Ζίνε Ελ Αμπεντίνε Μπεν Άλι προβαίνει σε κυβερνητικό ανασχηματισμό, αλλάζοντας 11 υπουργούς, μεταξύ των οποίων και εκείνοι των οικονομικών και των εξωτερικών. (IOL)
* Διακόπτεται από την αστυνομία η διεξαγωγή του διαγωνισμού Mr Gay China μία ώρα πριν από την έναρξη. Τα εν λόγω καλλιστεία φέρονται να ήταν τα πρώτα στο είδος τους στην Κίνα. (BBC) (''The Times'')  (''Philippine Daily Inquirer'')
* Η Κάτω Βουλή (Κρατική Δούμα) της Ρωσίας επικυρώνει τις μεταρρυθμίσεις στο Ευρωπαϊκό Δικαστήριο Ανθρωπίνων Δικαιωμάτων. Ήταν το τελευταίο από τα 47 κράτη-μέλη του Συμβουλίου της Ευρώπης που δεν είχε επικυρώσει το σχετικό πρωτόκολλο 14. (Al Jazeera) (RT) (NY Times) (RFERL)
* Γίνεται η μεγαλύτερη σε διάρκεια (11 λεπτά) έκλειψη ηλίου της χιλιετίας. Η δακτυλιοειδής έκλειψη ήταν ορατή στην Αφρική και στην Ασία. Το ρεκόρ αναμένεται να καταρριφθεί ξανά στις 23 Δεκεμβρίου του 3043. (Τα Νέα)

## 16 Ιανουαρίου
* Σεισμός στην Αϊτή το 2010:
** Μετασεισμός 4,5 βαθμών της κλίμακας Ρίχτερ πλήττει τη χώρα, λίγες ημέρες μετά τον μεγάλο σεισμό.(Sky News)
** Τα Ηνωμένα Έθνη χαρακτηρίζουν το σεισμό τη χειρότερη καταστροφή που αντιμετώπισε ο οργανισμός στην ιστορία του. (''The Daily Telegraph'') 
* Το κοινοβούλιο του Αφγανιστάν απορρίπτει για δεύτερη φορά τους περισσότερους από τους προτεινόμενους υπουργούς από τον πρόεδρο Χαμίντ Καρζάι.(''The Hindu'')
* Η Κωνσταντινούπολη εγκαινιάζει τις εκδηλώσεις για την Πολιτιστική Πρωτεύουσα της Ευρώπης. (Deutche Welle)
* Η άγνωστη προηγουμένως Φλόρενς Γκριν, σε ηλικία 108 ετών, πιστεύεται ότι είναι η μεγαλύτερη εν ζωή βετεράνος του Πρώτου Παγκοσμίου Πολέμου που κατοικεί στο Ηνωμένο Βασίλειο και η τελευταία γνωστή γυναίκα βετεράνος του εν λόγω πολέμου, έχοντας υπηρετήσει στη ΡΑΦ γυναικών (WRAF) το 1918. (''The Daily Telegraph'')

## 17 Ιανουαρίου
thumb|Ο Τζέιμς Κάμερον κέρδισε Χρυσή Σφαίρα για την ταινία ''Avatar''.
* Σε θάνατο καταδικάζεται ο πρώην υπουργός του Ιράκ, Αλί Χασάν αλ-Ματζίντ, γνωστός και με το ψευδώνυμο "Χημικός Αλί", για το βομβαρδισμό με χημικά όπλα του κουρδικού χωριού Χαλάμπζα το 1988, κατά τον οποίο σκοτώθηκαν 5.000 άνθρωποι. (Al Jazeera)
* Στον πρώτο γύρο των προεδρικών εκλογών στην Ουκρανία, προηγείται ο Βίκτορ Γιανούκοβιτς με σχεδόν 36% έναντι 24% των ψήφων για την αντίπαλό του, Γιούλια Τιμοσένκο. Ο δεύτερος γύρος θα διεξαχθεί στις 7 Φεβρουαρίου. (''Kyiv Post'') (Τα Νέα)
* Πρόεδρος της Χιλής εκλέγεται με 51,6% των ψήφων στον δεύτερο γύρο των προεδρικών εκλογών ο υποψήφιος της δεξιάς Σεμπαστιάν Πινιέρα έναντι 48,3% για τον κεντροαριστερό Εδουάρδο Φρέι. (UPI) (Καθημερινή)
* Επιβάλλεται ολονύκτια απαγόρευση της κυκλοφορίας στην πόλη Τζος της Νιγηρίας, έπειτα από διήμερο συγκρούσεων ανάμεσα σε Χριστιανούς και Μουσουλμάνους με απολογισμό τουλάχιστον 26 νεκρούς. (Ελευθεροτυπία)
* Ο Πρίγκιπας Ουίλιαμ της Ουαλίας φθάνει για τριήμερη περιοδεία στη Νέα Ζηλανδία και εγκαινιάζει το Ανώτατο Δικαστήριο της χώρας. Είναι η πρώτη φορά που εκπροσωπεί την Ελισάβετ Β΄. (''The Daily Telegraph'') 
* Απονέμονται οι Χρυσές Σφαίρες 2009. Η ταινία *[[Avatar (ταινία)|Avatar]]* του Τζέιμς Κάμερον θριαμβεύει στην απονομή, καθώς κερδίζει τα βραβεία καλύτερης ταινίας και σκηνοθεσίας. (Ναυτεμπορική) 
* Φεύγει από τη ζωή ο πολιτικός και συγγραφέας Μιχάλης Παπακωνσταντίνου που μεταξύ των άλλων είχε διετελέσει Υπουργός Εξωτερικών στο διάστημα 1992-93 επί κυβέρνησης Μητσοτάκη.

## 18 Ιανουαρίου
* Συντονισμένες επιθέσεις γίνονται στο προεδρικό μέγαρο της Καμπούλ, καθώς επίσης και σε άλλα κτήρια από δεκάδες ενόπλους στρατιώτες Ταλιμπάν, την ημέρα της ορκωμοσίας της νέας κυβέρνησης.(''Washington Post'')
* Σεισμός μεγέθους 3,5 βαθμών της κλίμακας Ρίχτερ πλήττει την επαρχία Γκοϊτσού, στην Κίνα, σκοτώνοντας επτά ανθρώπους. (''San Francisco 8 Chronicle'')
* Απελευθερώνεται, έπειτα από σχεδόν 30 χρόνια στη φυλακή, ο Μεχμέτ Αλί Αγκτσά, ο οποίος αποπειράθηκε να δολοφονήσει τον πάπα Ιωάννη Παύλο τον Β΄ το 1981. (Καθημερινή)

## 19 Ιανουαρίου
* Σεισμός στην Αϊτή το 2010:
** Το Συμβούλιο Ασφαλείας των Ηνωμένων Εθνών με ψήφισμά του αποφασίζει την αύξηση της Δύναμης Σταθεροποίησης στη χώρα σε 3.500. (UN News Centre)
** Δεκάδες Αμερικανοί πεζοναύτες αποβιβάζονται κοντά στο προεδρικό μέγαρο, μεταφέροντας τρόφιμα, νερό και εξοπλισμό.(BBC)
* Αίτηση πτώχευσης υποβάλλει ο αερομεταφορέας της Ιαπωνίας, Japan Airlines. (Capital.gr) (''Asahi Shimbun'')
* Στις κάλπες προσέρχονται οι ψηφοφόροι στη Μασαχουσέτη για να εκλέξουν το διάδοχο του αποβιώσαντα γερουσιαστή, Τεντ Κένεντι. (Τα Νέα)
** Οι ψηφοφόροι υπερψηφίζουν το Ρεπουμπλικανό Σκοτ Μπράουν για το αξίωμα του γερουσιαστή. Το αποτέλεσμα θεωρείται σημαντικό πλήγμα για το Δημοκρατικό Κόμμα του Μπαράκ Ομπάμα. (in.gr)
* Διορίζεται στην πρωθυπουργία από τη χούντα της Γουινέας ο ηγέτης της αντιπολίτευσης, Ζαν-Μαρί Ντορέ.(Bloomberg)
* Η βρετανική σοκολατοβιομηχανία *[[Cadbury]]* ανακοινώνει ότι συμφώνησε την εξαγορά της από την αμερικανική *[[Kraft Foods]]* για 11,5 δισ. λίρες (850 πένες ανά μετοχή). (Πρώτο Θέμα)

## 20 Ιανουαρίου
* Συλλαμβάνονται από την αστυνομία στη Μαλαισία οκτώ άτομα που κατηγορούνται για επίθεση σε ναό εξαιτίας διαμάχης αναφορικά με τη χρήση της λέξης "Αλλάχ". (Bernama) (Al Jazeera)
* Σε δίκη παραπέμπεται ο ακροδεξιός Ολλανδός βουλευτής, Γκέερτ Βίλντερς κατηγορούμενος για υποκίνηση σε φυλετικό μίσος εναντίον των Μουσουλμάνων. (Dutchnew.nl) (CNN) 
* Ο στρατός στη Νιγηρία ανακτά τον έλεγχο της πόλης Τζος έπειτα από θρησκευτικές ταραχές με απολογισμό τουλάχιστον 200 νεκρούς. (NEXT)
* Νέα σεισμική δόνηση μεγέθους 6,1 βαθμών της κλίμακας Ρίχτερ συγκλονίζει την Αϊτή. (CBC)
* Σε επιστημονικό συνέδριο στις ΗΠΑ ανακοινώθηκε ότι ανακαλύφθηκε το πρώτο πλάσμα που παράγει χλωροφύλλη (είναι κατά το ήμισυ ζώο και κατά το ήμισυ φυτό). Πρόκειται για έναν πράσινο θαλάσσιο γυμνοσάλιαγκα. (Ελευθεροτυπία)

## 21 Ιανουαρίου
* Το Κοινοβούλιο της Αγκόλας εγκρίνει ένα νέο Σύνταγμα, που καταργεί την απευθείας εκλογή του Προέδρου. (Angola Press) 
* Κατά 8,7% παρουσίασε αύξηση η οικονομικής ανάπτυξη της Κίνας το έτος 2009, υπερβαίνοντας ακόμα και τις προσδοκίες της κυβέρνησης. (''China Daily'')
* Η Υεμένη παύει να εκδίδει βίζες στα διεθνή αεροδρόμια με σκοπό "να σταματήσει τη διείσδυση τρομοκρατών" έπειτα από την απόπειρα τρομοκρατικής ενέργειας σε αεροσκάφος της Northwest Airlines, τα περασμένα Χριστούγεννα. (Yemen News Agency) (Al Jazeera)

## 22 Ιανουαρίου
* Νέος Πατριάρχης Βελιγραδίου εκλέγεται ο επίσκοπος Νύσσης Ειρηναίος, που διαδέχεται τον αποβιώσαντα Παύλο. (Καθημερινή)
* Σημαίνει συναγερμός ασφαλείας σε όλα τα αεροδρόμια της Ινδίας, έπειτα από αναφορές των μυστικών υπηρεσιών για συνωμοσία με σκοπό να καταληφθεί ινδικό αεροσκάφος.(''Indian Express'') (Al Jazeera) 
* Η Κίνα απορρίπτει την κριτική των ΗΠΑ αναφορικά με τη λογοκρισία στο Διαδίκτυο, τονίζοντας ότι οι σινοαμερικανικές σχέσεις μπορεί να επηρεαστούν αρνητικά από το θέμα. (''China Daily'') 
* Βομβαρδίζεται η οικία ενός ακτιβιστή της αντιπολίτευσης στο Κολόμπο λίγες ημέρες πριν τη διεξαγωγή των προεδρικών εκλογών στη Σρι Λάνκα. (Press Trust of India) 
* Στις κάλπες προσέρχονται οι κάτοικοι στις Ολλανδικές Αντίλλες, για να εκλέξουν την τελευταία κυβέρνηση στην ιστορία τους, ενόψει της διάλυσης του νησιωτικού συμπλέγματος. (nrc.nl)

## 23 Ιανουαρίου
* Η κυβέρνηση της Αϊτής σταματά τις έρευνες για ανεύρεση επιζώντων από τον μεγάλο σεισμό της 12ης Ιανουαρίου. Ο απολογισμός των νεκρών επίσημα είναι στις 111.481. Πρόκειται για τον δεύτερο φονικότερο σεισμό του 21ου αιώνα μετά το σεισμό του 2004 στον Ινδικό Ωκεανό. (CNN)
* Από εκτροχιασμό επιβατικής αμαξοστοιχίας στο Ιράν, σκοτώνονται τουλάχιστον οκτώ άνθρωποι και άλλοι 15 τραυματίζονται. (Press TV) (ISNA) (Reuters) 
* Σύμφωνα με νέους υπολογισμούς Αμερικανών γεωλόγων, η Βενεζουέλα πιθανότατα διαθέτει διπλάσια κοιτάσματα πετρελαίου από τη Σαουδική Αραβία.(BBC)
* Αναχωρεί από την Καμπότζη ο πρώην πρωθυπουργός της Ταϊλάνδης, Τακσίν Σιναγουάτρα. (''The Phnom Penh Post'')

## 24 Ιανουαρίου
* Αναβάλλονται για τις 18 Σεπτεμβρίου για οικονομικούς λόγους και για λόγους ασφαλείας οι βουλευτικές εκλογές στο Αφγανιστάν.(''The Guardian'') 
* Με μήνυμα που μεταδίδεται από το Αλ Τζαζίρα, ο Οσάμα Μπιν Λάντεν αναλαμβάνει την ευθύνη (για λογαριασμό της Αλ Κάιντα)για την τρομοκρατική απόπειρα σε αεροσκάφος της *Delta Airlines* τα Χριστούγεννα του 2009. (Έθνος)
* Η ταινία του Κουέντιν Ταραντίνο *Inglourious Basterds* (*[[Άδωξοι Μπάσταρδη]]*) κερδίζει το μεγάλο βραβείο στα 16α βραβεία του Σωματείου Αμερικανών Ηθοποιών, με τον Τζεφ Μπρίτζες και τη Σάντρα Μπούλοκ να αποχωρούν με τα βραβεία καλύτερου ηθοποιού. (''The New York Times'')
* Διακόπτεται η λειτουργία έξι τηλεοπτικών σταθμών στη Βενεζουέλα, με εντολή του προέδρου Ούγο Τσάβες, επειδή δεν συμμορφώθηκαν με κυβερνητικό διάταγμα. (Πρώτο Θέμα)
* Το τέλος της καριέρας τους ανακοινώνουν οι *[[Σκόρπιονς]]*, το γνωστό γερμανικό συγκρότημα της ροκ, έπειτα από μία πορεία που διήρκεσε πάνω από 40 χρόνια. (Sportime)

## 25 Ιανουαρίου
* Από συντριβή αεροσκάφους Μπόινγκ 737 των αιθιοπικών αερογραμμών λίγο μετά την απογείωσή του από το αεροδρόμιο της Βηρυτού εν μέσω καταιγίδας, δεν υπάρχουν επιζώντες. Στο αεροσκάφος, που κατέπεσε στα ανοικτά των ακτών της Ναάμεχ στο Λίβανο, επέβαιναν 82 επιβάτες και οκταμελές πλήρωμα.(Πρώτο Θέμα)
* Εκτελείται διά απαγχονισμού ο "Χημικός Αλί", Αλί Χασάν αλ-Ματζίντ, καταδικασμένος για εγκλήματα κατά της ανθρωπότητας. Ο Αλί κρίθηκε ένοχος για το θάνατο 5.000 Κούρδων με τον ψεκασμό χημικών αερίων στη Χαλάμπτζα του Ιράκ το 1988. (in.gr)
** Τουλάχιστον 36 άνθρωποι σκοτώνονται σε τρεις εκρήξεις βομβών στη Βαγδάτη. (Εξπρές)
* Η Ευρωπαϊκή Ένωση συμφωνεί στην αποστολή μιας ομάδας με σκοπό την εκπαίδευση ως και 2.000 Σομαλών στρατιωτών για να τους βοηθήσει στον πόλεμο εναντίον των ανταρτών. Οι μάχες συνεχίζονται κοντά στην πρωτεύουσα Μογκαντίσου. (Reuters South Africa)  (UPI)
* Διαλύεται από την αστυνομία της Βενεζουέλας φοιτητική συγκέντρωση της αντιπολίτευσης στο Καράκας, που έγινε σε ένδειξη διαμαρτυρίας για το πρόσφατο κλείσιμο αρκετών ιδιωτικών τηλεοπτικών σταθμών. Στο μεταξύ, παραιτείται για προσωπικούς λόγους ο αντιπρόεδρος Ραμόν Καρισάλες.(''El Universal'')  
** Σε επεισόδια στην πόλη Μερίδα σκοτώνεται ένας 15χρονος μαθητής και 8 αστυνομικοί τραυματίζονται. (Έθνος)
* Βουλευτικές εκλογές διεξάγονται πρόωρα στον Άγιο Χριστόφορο και Νέβις. (Washington Post)
** Το κυβερνών Εργατικό Κόμμα του πρωθυπουργού Ντένζιλ Ντάγκλας επανεκλέγεται για τέταρτη συνεχή φορά στην εξουσία, εξασφαλίζοντας 6 επί συνόλου 15 εδρών στην εθνοσυνέλευση. (ZIZ)

## 26 Ιανουαρίου
* Σε έκθεση του γαλλικού Κοινοβουλίου υποστηρίζεται η μερική απαγόρευση στο να φορούν μπούρκα οι Μουσουλμάνες στη χώρα. (France 24) 
* Οι ΗΠΑ εγκρίνουν την πώληση όπλων προς την Ταϊβάν, εν μέσω αντιδράσεων από κινεζικής πλευράς. (Al Jazeera) (Radio Taiwan International)
* Στις κάλπες προσέρχονται οι ψηφοφόροι στη Σρι Λάνκα για τις πρώτες προεδρικές εκλογές από τη λήξη του πολέμου με τους αντάρτες Ταμίλ το 2009. (''Daily News'') (''The Hindu'')  (Xinhua)
* Παραιτείται από το θρόνο ο Πετέλο Βικένα, Βασιλιάς του Αλό στα νησιά Ουώλλις και Φουτούνα, έπειτα από αναφορές για βανδαλισμούς και κλοπές της βασιλικής περιουσίας. (RNZI)
* Η ταινία *[[Αβατάρ (ταινία)|Αβατάρ]]* του Τζέιμς Κάμερον γίνεται η μεγαλύτερη σε εισπράξεις ταινία όλων των εποχών (χωρίς να ληφθεί υπόψη ο πληθωρισμός), καταρρίπτοντας το ρεκόρ της ταινίας του 1997 *[[Τιτανικός (ταινία)|Τιτανικός]]*. (''The Hollywood Reporter'')  (''New York Post'')
* Ακυρώνεται από το Συνταγματικό Δικαστήριο της Αλβανίας η συμφωνία για την οριοθέτηση των χωρικών υδάτων με την Ελλάδα, η οποία υπογράφηκε στα Τίρανα, το 2009, κατά την επίσκεψη του τότε πρωθυπουργού Κώστα Καραμανλή.(in.gr)
* Νέος αντιπρόεδρος της Βενεζουέλας διορίζεται ο Ελίας Χάουα. (Καθημερινή)
* Συλλαμβάνεται ο πρώην πρόεδρος της Γουατεμάλας, Αλφόνσο Πορτίγιο, μία ημέρα μετά την έκδοση εντάλματος σύλληψης από τις Ηνωμένες Πολιτείες με την κατηγορία του ξεπλύματος χρημάτων. (Ναυτεμπορική)
*Διενεργείται δημοψήφισμα στο Όρεγκον.

## 27 Ιανουαρίου
* Την επανεκλογή του για δεύτερη θητεία εξασφαλίζει ο πρόεδρος της Σρι Λάνκα Μαχίντα Ρατζαπάκσα, ο οποίος ανακηρύσσεται νικητής των χθεσινών προεδρικών εκλογών με ποσοστό 57,88% έναντι 40,15% για τον αντίπαλό του, Σαράτ Φονσέκα. (BBC)
* Ορκίζεται ο νέος πρόεδρος της Ονδούρας, Πορφίριο Λόμπο. (Monsters and Critics)
* Το υπουργικό συμβούλιο της Νιγηρίας αποφαίνεται ότι ο πρόεδρος Ουμάρου Γιαρ Αντούα είναι ικανός να ασκήσει τα καθήκοντά του, παρά τη δίμηνη απουσία του στη Σαουδική Αραβία για θεραπεία. (Καθημερινή)
* Ένας άνεμος που φύσηξε στη νήσο Μπάροου της Αυστραλίας, στη διάρκεια του κυκλώνα *Ολίβια* το 1996, κατέχει πλέον το νέο παγκόσμιο ρεκόρ ταχύτητας, με 407,2 χιλιόμετρα την ώρα, όπως αναφέρει ο Παγκόσμιο Οργανισμό Μετεωρολογίας. Το προηγούμενο ρεκόρ ανήκε στον άνεμο του 1934 στην κορυφή του όρους Ουάσιγκτον στο Νιου Χαμσάιρ των ΗΠΑ, ο οποίος είχε φυσήξει με ταχύτητα 371,8 χιλιόμετρα.(Κρατικό Πανεπιστήμιο της Αριζόνα) (WMO).
* Ο Στιβ Τζομπς παρουσιάζει στο Σαν Φρανσίσκο το iPad της Apple, ένας υπολογιστής-ταμπλέτα. (Engadget)

## 28 Ιανουαρίου
* Αθωώνεται ο πρώην πρωθυπουργός της Γαλλίας Ντομινίκ ντε Βιλπέν από την κατηγορία για συνωμοσία με στόχο τη σπίλωση του Νικολά Σαρκοζί καθ' οδόν προς τις προεδρικές εκλογές του 2007. (in.gr)
* Εκτελούνται με απαγχονισμό στο Μπανγκλαντές πέντε από τους 12 δράστες (πρώην στρατιωτικοί) της δολοφονίας του προέδρου Μπουτζιμπούρ Ραχμάν το 1975. (Καθημερινή)
* Εγκρίνεται από την αμερικανική Γερουσία με 70 ψήφους υπέρ και 30 κατά η ανανέωση της θητείας του Μπεν Μπερνάνκε ως επικεφαλής της Αμερικανικής Ομοσπονδιακής Τράπεζας για μία τετραετία. (Ελευθεροτυπία)
* Σεισμός στην Αϊτή το 2010:
** Το Διεθνές Νομισματικό Ταμείο χορηγεί δάνειο ύψους 102 εκατ. δολ. στην κυβέρνηση της Αϊτής για την ανοικοδόμηση της χώρας. (''The Straits Times'') (''The Hindu'') 
** Μία έφηβη ανασύρεται αφυδατωμένη αλλά ζωντανή δεκαέξι ημέρες μετά τον σεισμό. Η νεαρή κατάφερε να επιζήσει στα ερείπια κτηρίου του Πορτ ο Πρενς, πίνοντας Κόκα Κόλα και νερό από ένα λουτρό. (''Indian Express'') (''The Sydney Morning Herald'')
** Ο αριθμός των νεκρών του σεισμού ανήλθε σε 170.000, όπως ανακοινώθηκε χθες από τον πρόεδρο Ρενέ Πρεβάλ. (Σκάι)
* Από την κατάρρευση πολυώροφου κτηρίου στη Λιέγη του Βελγίου που έγινε χθες, βρήκαν το θάνατο εννέα άνθρωποι. Η κατάρρευση αποδίδεται σε έκρηξη έπειτα από διαρροή αερίου. Οι έρευνες για ανεύρεση επιζώντων αναστέλλονται υπό το φόβο για κατάρρευση των παρακείμενων κτηρίων. (Τα Νέα)
* Εκτελούνται στο Ιράν δύο ακτιβιστές της αντιπολίτευσης για το ρόλο τους στις διαδηλώσεις κατά τις μετεκλογικές ταραχές του 2009. (Al Jazeera) (''The Times'') (''WSJ'')
* Η Εθνοσυνέλευση στην Κένυα συμφωνεί στη κατάργηση του αξιώματος του πρωθυπουργού και σε ένα σχέδιο Συντάγματος. (BBC)

## 29 Ιανουαρίου
* Εν μέσω διαδηλώσεων από άτομα που τον κατηγορούν για εγκλήματα πολέμου καταθέτει και υπερασπίζεται την απόφασή του να εμπλακεί το Ηνωμένο Βασίλειο στον πόλεμο στο Ιράκ ο πρώην πρωθυπουργός της Βρετανίας, Τόνι Μπλερ. (''The Guardian'')
* Τουλάχιστον 65 άνθρωποι έχουν χάσει τη ζωή τους στο Σάο Πάολο, εξαιτίας των πλημμυρών από τις καταρρακτώδεις βροχές που πλήττουν εδώ και πάνω από έναν μήνα την πόλη αυτή. (Καθημερινή)
* Η Ρωσία πραγματοποιεί την πρώτη δοκιμαστική πτήση του νέου μαχητικού αεροσκάφους Sukhoi T-50 «πέμπτης γενιάς», το οποίο παρουσιάζεται ως «αόρατο» στα ραντάρ.(Εξπρές)
* Στο Βανουάτου εκλέγεται πρόεδρος της βουλής ο Τζορτζ Γουέλς στη θέση του παραιτηθέντος Μαξίμ Καρλότ Κορμάν. (Radio Australia)
* Κάνει πρεμιέρα στην Αθήνα η ταινία του Κρις Κολόμπους *[[Ο Πέρσι Τζάκσον και οι Ολύμπιοι: Η κλοπή της Αστραπής]]*. (in.gr)

## 30 Ιανουαρίου
* Σε ηχητικό μήνυμα που μεταδίδεται στο Διαδίκτυο, ο αρχηγός των Σιιτών ανταρτών στην Υεμένη ανακοινώνει ότι αποδέχεται τους όρους της κυβέρνησης που αποσκοπούν στον τερματισμό της διαμάχης από τη στιγμή που θα σταματήσουν οι επιθέσεις των κυβερνητικών στρατευμάτων. (Καθημερινή)
* Οι Ηνωμένες Πολιτείες σταματούν την απομάκρυνση ανθρώπων από ιατρούς έπειτα από το σεισμό που έπληξε την Αϊτή, εξαιτίας της διένεξης για το ποιος θα χρηματοδοτήσει τη θεραπεία τους. (''New York Times'')
* Παραιτείται ο επικεφαλής της Κεντρικής Τράπεζας της Αργεντινής, έπειτα από διαφωνία με την πρόεδρο Κριστίνα Φερνάντες ντε Κίρχνερ. (''Buenos Aires Herald'') 
* Η Κίνα διακόπτει τις στρατιωτικές επαφές και αναθεωρεί τη διμερή συνεργασία με τις ΗΠΑ, μετά τη χθεσινή ανακοίνωση της Ουάσιγκτον ότι πρόκειται να πουλήσει όπλα στην Ταϊβάν. (''The Hindu'')  (Xinhua) 
* Ανακαλούνται από τη Χόντα σε όλο τον κόσμο 650.000 μοντέλα αυτοκινήτων Honda Fit (γνωστά επίσης και ως Honda Jazz), εξαιτίας προβλημάτων στο σύστημα ηλεκτρισμού. (''The Guardian'')
* Τουλάχιστον 20 είναι οι νεκροί από τις πλημμύρες που έπληξαν το νότιο Περού.Ο πρόεδρος Έβο Μοράλες κήρυξε κατάσταση έκτακτης ανάγκης στη Βολιβία καθώς 10 άνθρωποι έχασαν τη ζωή τους και 22.000 έμειναν άστεγοι από τις πλημμύρες και σε αυτήν τη χώρα. (Ελευθεροτυπία)

## 31 Ιανουαρίου
* Πρόεδρος της Αφρικανικής Ένωσης αναλαμβάνει για έναν χρόνο ο πρόεδρος του Μαλάουι, Μπίνγκου γουά Μουταρίκα. (Capital.gr)
* Ιδρύεται ζώνη για ελεύθερο εμπόριο στις μεσογειακές ακτές της Λιβύης, σύμφωνα με νόμο που εγκρίθηκε από το κεντρικό νομοθετικό όργανο της χώρας. (Καθημερινή)
* Σεισμός μεγέθους 5,2 βαθμών της κλίμακας Ρίχτερ πλήττει την επαρχία Σιτσουάν της Κίνας, με αποτέλεσμα να χάσει τη ζωή του ένας άνθρωπος και άλλοι 11 να τραυματιστούν, ενώ καταστράφηκαν τουλάχιστον 100 σπίτια. (''Bangkok Post'') (''Times of India'')
* Στο Μπουρούντι συλλαμβάνονται 13 στρατιώτες οι οποίοι φέρονται ότι σχεδίαζαν πραξικόπημα με σκοπό την ανατροπή του προέδρου Πιερ Νκουρουνζίζα (Afrique en ligne)
* Ολοκληρώνονται στο Νταβός οι εργασίες του Παγκόσμιου Οικονομικού Φόρουμ. (in.gr)
* Ένοπλοι εισβάλλουν σε μαθητικό πάρτι στη Σιουδάδ Χουάρες του Μεξικό και σκοτώνουν 13 άτομα, ενώ άλλα 17 τραυματίζονται. (Ελευθεροτυπία)
* Η Μπιγιονσέ κερδίζει έξι βραβεία Γκράμι - που αποτελεί ρεκόρ για γυναίκα καλλιτέχνη- στην 52η τελετή απονομής των μουσικών βραβείων. Ανάμεσα σε εκείνους που θριαμβεύουν είναι και οι Τέιλορ Σουίφτ, Lady Gaga και Kings of Leon. (Τα Νέα)

Γεγονοτα 01